Жаңаталап (Қарағанды облысы)

Жаңаталап (2015 жылға дейін - Молодецкое) — Қарағанды облысы Бұқар жырау ауданындағы ауыл. Географиялық орны Аудан орталығы – Ботақара кентінен оңтүстік-батысқа қарай 85 км-дей жерде. Тарихы Іргесі 1908 жылы қаланған. Округ аймағында 1930 жылдары Арықтыкөл ұжымшары ұйымдастырылған. 1950-1984 жылдары С. М. Киров атындағы кеңшардың 3-бөлімшесі болып құрылды. 1984 жылы осы бөлімше негізінде «Жаңаталап» кеңшары ұйымдастырылды. Жерінің жалпы ауданы - 5,2 мың га. Шаруашылықтың мамандандырылған негізгі бағыттары — сүт өндіру, көкөніс, картоп өсіру болды. 16 шаруа қожалығы құрылған (2006). Халқы Инфрақұрылымы Округтің елді мекендерінде фельдшер-акушерлік пункт, кітапхана, 1 мектеп бар. Ауыл басқа елді мекендермен автомобиль жолдары арқылы байланысады. Дереккөздер